Diari Oficial de la Generalitat Valenciana


Sumari del DOGV 5397, del 28-11-2006 (2006/13607)

ORDE de 30 d'octubre de 2006, de la Conselleria de Cultura, Educació i Esport, per la qual es modifica l'autorització al centre docent privat .Mi Chalet., de València, per a ampliar el nombre d'unitats d'Educació Infantil, primer i segon cicles.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13167


Data del document
:   30-10-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * ensenyament privat
    * educació preescolar
    * centre d'ensenyament

ORDE de 30 d'octubre de 2006, de la Conselleria de Cultura, Educació i Esport, per la qual es modifica l'autorització al centre docent privat .Mi Chalet., de València, per a ampliar el nombre d'unitats d'Educació Infantil, primer i segon cicles. [2006/13359]  
L'expedient ha sigut iniciat a instància de Mª Luisa Sirvent Giner, titular del centre docent privat .Mi Chalet., número de codi 90792009, situat al carrer Impresor José de Orga, 10, de València, en sol·licitud d'autorització per a ampliar en una el nombre d'unitats d'Educació Infantil, primer cicle, i en una altra el nombre d'unitats d'Educació Infantil, segon cicle.  
La Direcció General d'Ensenyament va declarar, per Resolució de 21 d'abril de 2006, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Inspecció Educativa, pel que fa a la relació de professors i titulacions respectives, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle; l'Ordre de 2 de febrer de 1998 (DOGV de 11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny, de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Modificar l'autorització en els nivells d'Educació Infantil, primer i segon cicles, al centre docent privat .Mi Chalet., amb efectes des de l'inici del curs escolar 2006/2007, atenent les característiques, ensenyaments i capacitat màxima que s'hi assenyalen.  
Centre: Mi Chalet   
Titular: Mª Luisa Sirvent Giner  
Adreça: C/ Impresor José de Orga, 10  
Localitat: València  
Província: València  
Codi: 89892216  
Modificació que s'autoritza: S'amplia en una el nombre d'unitats autoritzades d'Educació Infantil, primer cicle, i en una altra el nombre d'unitats autoritzades d'Educació Infantil, segon cicle, de manera que el centre queda configurat amb la següent composició:  
· 5 unitats d'Educació Infantil, primer cicle, amb 78 llocs escolars, distribuïts de la següent manera:   
. 2 unitats per a xiquets de 0 a 2 anys, amb 26 llocs escolars.  
. 3 unitats per a xiquets de 2 a 3 anys, amb 52 llocs escolars.  
· 2 unitats d'Educació Infantil, segon cicle, amb 37 llocs escolars.  
DISPOSICIÓ ADDICIONAL ÚNICA  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 30 d'octubre de 2006  
El conseller de Cultura, Educació i Esport  
ALEJANDRO FONT DE MORA TURÓN